Mijaín López

| Mitalit | Mitalit | Mitalit |  |
| --- | --- | --- | --- |
|  López (vasemmalla) painii yhdysvaltalaista Dremiel Byersiä vastaan Herningin vuoden 2009 MM-kilpailujen loppuottelussa. |  López (vasemmalla) painii yhdysvaltalaista Dremiel Byersiä vastaan Herningin vuoden 2009 MM-kilpailujen loppuottelussa. |  López (vasemmalla) painii yhdysvaltalaista Dremiel Byersiä vastaan Herningin vuoden 2009 MM-kilpailujen loppuottelussa. |  |
Maa:   Kuuba
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 120 kg |  |
|  Kultaa | Lontoo 2012 | 120 kg |  |
|  Kultaa | Rio 2016 | 130 kg |  |
|  Kultaa | Tokio 2020 | 130 kg |  |
|  Kultaa | Pariisi 2024 | 130 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2005 | 120 kg |  |
|  Kultaa | Baku 2007 | 120 kg |  |
|  Kultaa | Herning 2009 | 120 kg |  |
|  Kultaa | Moskova 2010 | 120 kg |  |
|  Kultaa | Taškent 2014 | 130 kg |  |
|  Hopeaa | Guangzhou 2006 | 120 kg |  |
|  Hopeaa | Istanbul 2011 | 120 kg |  |
|  Hopeaa | Las Vegas 2015 | 130 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Santo Domingo 2003 | 120 kg |  |
|  Kultaa | Rio de Janeiro 2007 | 120 kg |  |
|  Kultaa | Guadalajara 2011 | 120 kg |  |
|  Kultaa | Toronto 2015 | 130 kg |  |
|  Kultaa | Lima 2019 | 130 kg |  |
| Amerikan-mestaruuskilpailut   | Amerikan-mestaruuskilpailut   | Amerikan-mestaruuskilpailut   |  |
|  Kultaa | Maracaibo 2002 | 120 kg |  |
|  Kultaa | Guatemala 2004 | 120 kg |  |
|  Kultaa | Guatemala 2005 | 120 kg |  |
|  Kultaa | Rio de Janeiro 2006 | 120 kg |  |
|  Kultaa | San Salvador 2007 | 120 kg |  |
|  Kultaa | Colorado Springs 2008 | 120 kg |  |
|  Kultaa | Maracaibo 2009 | 120 kg |  |
|  Kultaa | Colorado Springs 2012 | 120 kg |  |
|  Kultaa | México 2014 | 130 kg |  |
|  Hopeaa | Guatemala 2003 | 120 kg |  |
Mijaín López Núñez (s. 20. elokuuta 1982 Pinar del Río) on kuubalainen kreikkalais-roomalaisen tyylin painija. Hän on viisinkertainen olympiavoittaja, viisinkertainen maailmanmestari, viisinkertainen Pan-Amerikan kisojen kultamitalisti ja yhdeksänkertainen Amerikan mestari.
López voitti maailmanmestaruuden 120 kilogramman painoluokassa Budapestin MM-kilpailuissa 2005, missä loppuottelussa oli vastassa Mihály Deák-Bárdos, Bakun MM-kisoissa 2007, missä hän voitti loppuottelussa Venäjän Hasan Barojevin, Herningin MM-kilpailuissa 2009 kukistettuaan loppuottelussa Dremiel Byersin ja Moskovan MM-kilpailuissa 2010, jossa voitti finaalissa Juri Patrikejevin. 130 kg:n sarjassa hän voitti maailmanmestaruuden Taškentissa 2014 kukistettuaan loppuottelussa Rıza Kayaalpin. MM-kilpailuista hänellä on lisäksi hopeaa 120 kg:n sarjasta Guangzhousta 2006, missä hän kärsi loppuottelussa tappion Barojeville ja Istanbulista 2011, jossa hän hävisi Kayaalpille sekä 130-kiloisista Las Vegasista 2015, missä hävisi jälleen Kayaalpille.
Ateenan kesäolympialaisissa 2004 López sijoittui 120 kg:n sarjassa viidenneksi. Pekingissä 2008 López kirkasti sijoituksensa, kun hän voitti olympiakultaa kaataen Barojevin finaalissa. Hän uusi kultamitalinsa Lontoossa 2012 kukistettuaan loppuottelussa Heiki Nabin. Kolmannen olympiakultansa hän voitti alle 130 kg:n sarjassa Rio de Janeirossa 2016 voitettuaan loppuottelussa Rıza Kayaalpin. Vuodelle 2021 siirretyissä Tokion olympialaisissa López sai alle 130 kg:n sarjassa jälleen kultaa voitettuaan loppuottelussa Iakobi Kajaian. Neljällä kultamitalillaan hänestä tuli olympiahistorian menestynein miespuolinen painija. Pariisissa 2024 López voitti loppuottelussa Chilen Yasmani Acostan. Näin hänestä tuli ensimmäinen urheilija, joka on voittanut saman henkilökohtaisen lajin kultamitalin viisissä peräkkäisissä olympialaisissa.
Pan-Amerikan kisoista López on voittanut kultaa vuosina 2003, 2007, 2011, 2015 ja 2019. Lisäksi hän on voittanut Pan-Amerikan mestaruuden vuonna 2002 (samana vuonna myös juniorina kreikkalais-roomalaisessa ja vapaapainissa) sekä vuosina 2004–2009, 2012 ja 2014. Vuonna 2003 hän jäi hopealle. Vuosina 2005, 2006 ja 2009 hän voitti maailmancupissa oman sarjansa.